**Հիմնավորում**

**«Միջազգային արևային դաշինքի հիմնադրման մասին» շրջանակային համաձայնագրին միանալու նպատակահարմարության մասին**

«Միջազգային արևային դաշինքի հիմնադրման մասին» շրջանակային համաձայնագրի (այսուհետ՝ Շրջանակային համաձայնագիր) նպատակն է համատեղ ջանքերի ներդրման, տեխնոլոգիաների մշակման, նորարարությունների, ֆինանսավորման ներդաշնակեցման միջոցով զարգացնել արևային էներգետիկան, որը կնպաստի ժողովուրդների բարեկեցությանը, էներգետիկ անվտանգությանը և կայուն զարգացմանը:

Միջազգային արևային դաշինքի կառավարման մարմիններ են Ասամբլեան, Քարտուղարությունը, Կենտրոնական և Տարածաշրջանային կոմիտեները: Կազմակերպության կենտրոնակայանը գտվում է Հնդկաստանում:

Հաշվի առնելով Հայաստանում արևային էներգիայի պոտենցիալը, ոլորտի զարգացման դինամիկան և հեռանկարները՝ կազմակերպությանը միանալը հնարավորություն կստեղծի Հայաստանին ներգրավված լինելու արևային էներգետիկայի զարգացման միջազգային գործընթացներին, ծանոթանալ ոլորտի զարգացման նորագույն առաջանցիկ տեխնոլոգիաներին, ներկայացնել սեփական հաջողված փորձը, ներդրումային ծրագրերը, ինչպես միջագային ներդրողներին, այնպես էլ՝ մասնագիտական, գիտական համայնքին:

Միանալով համաձայնագրին արևային էներգետիկայի բնագավառում հայկական մասնագիտակցված կազակերպությունների համար հնարավորություն կստեղծեն մասնակցել Միջազգային արևային դաշինքի կողմից իրականացվող ծրագրերին:

Հայաստանի էներգետիկայի զարգացման ռազմավարական ծրագրով նախատեսվում է մինչև 2030 թվականը արևային էներգիայի արտադրության մասնաբաժինն ընդհանուրի մեջ հասցնել մինչև 15%-ի կամ 1.8 մլրդ կՎտժ-ի։ Այդ նպատակով նախատեսվում է իրականացնել Մասդար Արմենիա ծրագիրը՝ գումարային 400 ՄՎտ հզորությամբ արևային ֆոտովոլտային կայանների կառուցում, Մասրիկ-1 արդյունաբերական մասշտաբի արևային ֆոտովոլտային կայանի կառուցման, Մասրիկ-2 գումարային մինչև 120 ՄՎտ հզորությամբ արևային կայանների կառուցման ծրագրեըը: Լայն կիրառում է ստացել սեփական կարիքների բավարարման նպատակով ֆիզիկական և իրավաբանական անձանց կողմից տեղադրվող մինչև 150 կՎտ հզորությամբ ինքնավար կայաններն աշխատանքի /net metering/ սկզբունքով, ինչպես նաև մինչև 5 ՄՎտ հզորությանբ արևային կայանների կաուցումը:

Վերը նշված զարգացումները խրախուսում են Հայաստանի առավել ներկայացվածությանը և ինտեգրմանը արևային էներգետիկայի ոլորտում միջազգային հարթակներին:

Առաջնորդվելով Միջազգային պայմանագրերի մասին ՀՀ օրենքի դրույթներով Տարածքային կառավարման և ենթակառուցվածքների նախարարությունը նպատակահարմար է համարում «Միջազգային արևային դաշինքի հիմնադրման մասին» շրջանակային համաձայնագրին միանալը: